 Femi Falana: Laisi ọpá àsẹ, ilé asòfin leè jíròrò Ninu àtẹjáde kan tó fi síta lọjọ Àìkú ni ọgbẹni Falana ti fojú ọrọ naa léde. Falana fi abala kẹrìnlẹláàádọta òfin ilẹ Naijiria kín ọrọ rẹ lẹyìn, o ni òfin sọ pe, ni ile ìgbìmọ asòfin àgbà ati kékéré, awọn ọmọ ilẹ ìgbìmọ lẹtọ lati sèpàdé tí iye ọmọ ile ìgbìmọ ti òfin fi lélẹ ba ti wà ní ìkàlẹ. Falana sọrọ yìí gẹgẹ bi èrò tirẹ lori bí àwọn jàǹdùkú kan se ya wọ ilé ìgbìmọ asòfin lọsẹ tó kọja, tí wọn sì jí ọpá àsẹ ilé gbé. Ọgbẹni Falana tẹnu mọọ pe, ko si ibikíbi ninu ìwé òfin Naijiria, ti òfin ti sọ pe ìpàdé ile kò le tẹsíwájú láìsí ọpá àsẹ. : Agbẹjọro ajàfẹtọọ ọmọnìyàn Femi Falana lo ti sọ pe, kii se dandan kí ọpá àsẹ ile ìgbìmọ asòfin wà láàárín ilé kí awọn asòfin to leè jíròrò. 